CELEX: 32010D0818
Language: mt
Date: 2010-08-17 00:00:00
Title: Deċiżjoni tal-Kummissjoni tas- 17 ta’ Awwissu 2010 li temenda d-Deċiżjoni 2007/623/KE dwar il-ħolqien ta’ Grupp ta’ Livell Għoli ta’ Partijiet Interessati Indipendenti għall-Piżijiet Amministrattivi

18.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 223/6
            
         DEĊIŻJONI TAL-KUMMISSJONI
   tas-17 ta’ Awwissu 2010
   li temenda d-Deċiżjoni 2007/623/KE dwar il-ħolqien ta’ Grupp ta’ Livell Għoli ta’ Partijiet Interessati Indipendenti għall-Piżijiet Amministrattivi
   2010/C 223/03
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:
   
               (1)
            
            
               Permezz tad-Deċiżjoni 2007/623/KE (1), il-Kummissjoni ħolqot Grupp ta’ Livell Għoli ta’ Partijiet Interessati Indipendenti għall-Piżijiet Amministrattivi, minn hawn ’il quddiem “il-Grupp”, għal terminu fiss ta’ tliet snin.
            
         
               (2)
            
            
               It-tnaqqis tal-piżijiet amministrattivi u s-simplifikazzjoni tal-leġislazzjoni jibqgħu prijoritajiet għall-Kummissjoni, u l-Programm ta’ Azzjoni għat-Tnaqqis ta’ Piżijiet Amministrattivi fl-Unjoni Ewropea għandu jitlesta sal-2012.
            
         
               (3)
            
            
               Il-mandat tal-grupp u tal-membri tiegħu għandu għalhekk ikun estiż kif inhu xieraq.
            
         
               (4)
            
            
               Il-grupp għandu jibqa’ jaħdem mill-qrib kemm ma’ partijiet interessati esterni kif ukoll mas-servizzi tal-Kummissjoni, u jkollu skambju regolari u strutturat ta’ fehmiet u esperjenza mad-deputat Segretarju Ġenerali u mal-President tal-Bord għall-Evalwazzjoni tal-Impatt, fir-rigward ta’ kwistjonijiet dwar il-piż amministrattiv,
            
         IDDEĊIDIET KIF ĠEJ:
   Artikolu 1
   Id-Deċiżjoni C(2007) 4063 hija emendata kif ġej:
   
               1.
            
            
               L-Artikolu 2 huwa sostitwit b'dan li ġej:
               “Artikolu 2
               Il-kompitu tal-grupp għandu jkun li jagħti parir lill-Kummissjoni dwar il-Programm ta’ Azzjoni għat-Tnaqqis ta’ Piżijiet Amministrattivi fl-Unjoni Ewropea, li għandu l-għan li l-piżijiet amministrattivi fuq negozji li jirriżultaw mill-leġislazzjoni tal-UE jitnaqqsu b’25 % sal-2012, kif ukoll dwar l-inizjattivi ta’ simplifikazzjoni li ġew identifikati fil-Programm ta’ Ħidma tal-Kummissjoni.
               B’mod partikolari, il-grupp għandu:
               
                           —
                        
                        
                           jagħti pariri fuq miżuri li jnaqqsu l-piż amministrattiv, suġġeriti mill-konsulenti, permezz ta’ konsultazzjoni fuq l-internet u workshops lokali fl-Istati Membri,
                        
                     
                           —
                        
                        
                           jagħti pariri lill-Kummissjoni, fuq talba tagħha stess, dwar kwistjonijiet metodoloġiċi li jistgħu jinqalgħu fil-Programm ta' Azzjoni,
                        
                     
                           —
                        
                        
                           jissuġġerixxi liema biċċiet addizzjonali ta’ leġislazzjoni eżistenti jistgħu jiġu inklużi fil-programm ta’ tnaqqis, kif ikun meħtieġ,
                        
                     
                           —
                        
                        
                           jagħti pariri lill-Kummissjoni dwar il-Programm Kontinwu ta’ Simplifikazzjoni, b’mod partikolari fir-rigward tal-atti li għandhom potenzjal għoli li jnaqqsu l-piżijiet amministrattivi,
                        
                     
                           —
                        
                        
                           jassisti l-Kummissjoni fl-iżgurar tal-progress fl-adozzjoni ta’ proposti biex inaqqsu l-piż amministrattiv mill-Kunsill u mill-Parlament,
                        
                     
                           —
                        
                        
                           iħejji rapport mhux aktar tard minn Novembru 2011 dwar l-aħjar prattiki fl-Istati Membri sabiex il-leġislazzjoni tal-UE tiġi implimentata bl-eħfef mod possibbli.
                        
                     Il-mandat tal-grupp qed jingħata sal-31 ta’ Diċembru 2012.”
            
         
               2.
            
            
               L-Artikolu 3(1) huwa sostitwit b’dan li ġej:
               “Artikolu 3
               1.   Il-Kummissjoni tista’ tikkonsulta mal-grupp dwar kwalunkwe kwistjoni relatata mal-implimentazzjoni tal-Programm ta’ Azzjoni għat-Tnaqqis ta’ Piżijiet Amministrattivi fl-Unjoni Ewropea u dwar il-Programm Kontinwu ta’ Simplifikazzjoni, kif identifikati fil-Programm ta’ Ħidma tal-Kummissjoni.”
            
         
               3.
            
            
               L-Artikolu 4 huwa emendat kif ġej:
               Artikolu 4
               
                           (a)
                        
                        
                           Fil-paragrafu 4, l-ewwel sentenza hija sostitwita b'dan li ġej:
                           “Il-Membri tal-grupp jinħatru sal-31 ta’ Diċembru 2012”.
                        
                     
                           (b)
                        
                        
                           Fil-paragrafu 7, l-ewwel sentenza hija sostitwita b'dan li ġej:
                           “L-ismijiet tal-membri se jiġu ppubblikati fuq il-websajt tas-Segretarjat Ġenerali tal-Kummissjoni Ewropea”.
                        
                     
         
               4.
            
            
               Fl-Artikolu 5(4), it-tieni sentenza hija sostitwita b’dan li ġej:
               “Is-Segretarjat Ġenerali tal-Kummissjoni Ewropea għandu jipprovdi servizzi segretarjali għall-grupp”.
            
         
               5.
            
            
               L-Artikolu 7 huwa sostitwit b'dan li ġej:
               “Artikolu 7
               L-applikabbiltà
               Din id-Deċiżjoni tapplika sal-31 ta’ Diċembru 2012.”
            
         Artikolu 2
   Din id-Deċiżjoni tidħol fis-seħħ fit-30 ta' Awwissu 2010.
   
      Magħmul fi Brussell, is-17 ta’ Awwissu 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 253, 28.9.2007, p. 40.